#

#  REGULAMENTUL FESTIVALULUI

**CONCURS JUDEŢEAN DE MUZICĂ RELIGIOASĂ**

***„TE DEUM LAUDAMUS”***

## EDIŢIA a XXIII‐a

#### Organizatori:

* Casa Corpului Didcatic Teleorman
* Inspectoratul Şcolar Judeţean Teleorman
* Episcopia Alexandriei şi Teleormanului
* Centrul Județean pentru Conservare și Promovare a Culturii Tradiționale Teleorman

#### Coordonatori:

* **Prof. Ilie Sorin Gabriel-** inspector scolar general ISJ Teleorman
* **Prof. Iliescu Eliza Florina -**director CCD Teleorman
* **Agapie Ciprian – manager** Centrul Județean Pentru Conservare Și Promovare A Culturii Tradiționale Teleorman
* **Pr. Arhimandrit Serafim Baciu -**Episcopia Alexandriei și Teleormanului
* **Prof. Iagăr Cătălina –** inspector Religie - ISJ Teleorman
* **Prof. Dinu Mihail –** CCD Teleorman

**Data, locul şi ora desfăşurării:** 10.04.2025, Centrul Multifuncțional al Tinerilor Alexandria, ora 1000.

**Art. 1.** Prezentul regulament este întocmit în conformitate cu legislaţia în vigoare: Legea Educaţiei Naţionale nr. 1/2011 cu modificările şi completările ulterioare şi O.M.E.C.T.S. nr. 3035/10.01.2012 privind aprobarea Metodologiei – cadru de organizare şi desfăşurare a competiţiilor şcolare şi a Regulamentului de organizare a activităţilor cuprinse în calendarul activităţilor educative, şcolare şi extraşcolare ( Art. 1 – (1), Anexa 1, Art. 1- 10 ).

**Art. 2.** Festivalul-Concurs „Te Deum Laudamus” se desfăşoară cu public şi are ca obiectiv cunoaşterea învăţăturii creştine de către elevi prin intermediul culturii muzicale religioase. Festivalul-Concurs se desfăşoară pe următoarele secţiuni:

#### Secţiunea I – Şcoli gimnaziale

* + Şcoli de cultură generală - clase din învăţământul primar;
	+ Şcoli de muzică (clase cu program integrat de muzică) - clase din învăţământul primar.

#### Secţiunea II – Şcoli gimnaziale

* + Şcoli de cultură generală - clase din învăţământul gimnazial;
	+ Şcoli de muzică (clase cu program integrat de muzică) - clase din învăţământul gimnazial.

#### Secţiunea III – Licee şi colegii

* + Filiera teoretică şi tehnologică;
	+ Filiera vocaţională (teologic şi pedagogic).

 **Art. 3.** La Festivalul-Concurs ,,Te Deum Laudamus’’ se pot înscrie următoarele tipuri de ansambluri vocale:

* + soliști;
	+ grupuri vocale-aproximativ 20 de membri;
	+ coruri-minim 30 de membri;

**Art. 4.** Fiecare solist, grup vocal sau cor va prezenta un repertoriu format din minim două lucrări muzicale cu tematică religioasă, ce se vor încadra în următoarele genuri: bisericesc psaltic, folcloric sau cult. Corurile trebuie să prezinte cel puţin o lucrare cu scriitură heterofonică, polifonică sau armonică. Interpretarea poate fi însoțită de un suport armonic, la pian; exclus acompaniamentul cu ritmuri și efecte sau negative. Lucrările prezentate în concurs nu vor depăşi, cumulate, 8 minute pentru solişti şi 15 minute pentru grupuri vocale și coruri.

 **Art. 5.** Nu se percepe taxă de participare. De asemenea organizatorii nu îşi asumă decontarea cheltuielilor legate de transport sau diurnă pentru cadrele didactice însoţitoare şi elevii participanţi din alte localităţi.

**Art. 6.** Înscrierea participanţilor se realizează prin completarea şi trimiterea fişei de înscriere anexată la acest Regulament, până la data de 08.04.2025, la Casa Corpului Didactic Teleorman, telefon - 0247315636, fax - 0347407064. Regulamentul şi fişa de înscriere pot fi găsite la sediul organizatorului, cât şi pe site-ul Casei Corpului Didactic Teleorman: <https://ccd.isjtr.ro/>

**Art. 7.** Comisia de jurizare a acestui concurs va fi formată din reprezentanţi ai: Casei Corpului Didactic Teleorman, Inspectoratului Şcolar Judeţean Teleorman, Episcopiei Alexandriei şi Teleormanului și Centrului Județean pentru Conservare și Promovare a Culturii Tradiționale Teleorman

**Art. 8.** Baremul de evaluare este conceput după modelul concursurilor naţionale: punctaj de la 0 la 100 de puncte. Concurenţii vor fi evaluaţi după următoarele criterii: repertoriu în conformitate cu cerinţele prezentului regulament; realizare tehnică; realizare stilistică; creativitate; expresivitate; impresie artistică.

**Art. 9.** Nerespectarea prevederilor Art. 4 din prezentul regulament atrage depunctarea concurenților. Ierarhizarea concurenţilor se stabileşte în ordinea descrescătoare a punctajelor obţinute în concurs. Nu se admit contestaţii.

**Art. 10.** Acordarea premiilor şi a menţiunilor se face aplicând următoarea grilă de punctaj:

* Premiul I: cel puţin 97 de puncte
* Premiul II: cel puţin 92 de puncte;
* Premiul III: cel puţin 85 de puncte;
* Menţiune: cel puţin 80 de puncte.

În cazul în care nu se întruneşte punctajul necesar nu se va acorda distincţia respectivă. La punctaje egale se acordă acelaşi premiu fără a depăşi însă numărul total de premii acordat.

**Art. 11.** În afara premiilor acordate prin concurs, premianţii pot beneficia şi de alte premii oferite de organizatori sau diverşi sponsori.

**Art. 12.** La acest Festival-Concurs se pot prezenta numai elevi care au date confirmate de profesorul sau profesorii îndrumători, sub semnătura directorului şi ştampila unităţii de învăţământ, conform fişei de înscriere anexate prezentului regulament.

####  Inspector şcolar general, Director CCD Teleorman, Prof. Sorin ILIE Prof. Eliza ILIESCU

**Manager, Centrul Județean pentru Conservare și Promovare a Culturii Tradiționale Teleorman**

**Ciprian Robert Agapie**

***†* GALACTION**

**Episcop al Alexandriei și Teleormanului**

# FESTIVALUL-CONCURS JUDEŢEAN DE MUZICĂ RELIGIOASĂ

## „TE DEUM LAUDAMUS” EDIŢIA a XXIII-a

**Alexandria, 10 Aprilie 2025**

***FIŞA DE ÎNSCRIERE***

Numele şi prenumele elevului solist

Numele grupului sau corului

Secţiunea Îndrumător/Îndrumători Repertoriu:

## Piesa 1:

Titlu (timpul)

## Piesa 2:

Titlu (timpul)

Director,

Îndrumător/îndrumători,

Data: